laion/Wikipedia-Exotic huggingface dataset:
ליאל דניר

ליאל דניר (נולדה ב-25 בינואר 1985) היא דוגמנית ושחקנית ישראלית. דניר נולדה וגדלה בתל אביב והיא בת זקונים למשפחה בת שלושה ילדים. הוריה התגרשו כשהייתה בת חמש ומאז נותק הקשר עם אביה. מוטי רייף היה זה שגילה אותה במפגש מקרי כשהייתה בת 17 והביא אותה לתחרות "תגלית השנה", בה זכתה במקום הראשון. זמן קצר לאחר הזכייה, השתתפה בקמפיין של מעצב האופנה ג'אנפרנקו פרה בפריז ובהפקות אופנה למגזינים מובילים. ב-2007 השתתפה בקליפ לשיר "מותק את אצלי בראש" שביצע ותרגם שלומי שבן לשיר "Mama, you have been on my mind" של בוב דילן. בשנת 2006 הייתה מנחה של תוכנית הטלוויזיה "אקזיט", לצד איתי תורג'מן. ב-2008 גילמה את גאיה בסדרה "לאהוב את אנה". בשנת 2009 דניר דגמנה לקולקציית בגדי החורף של חברת "קאלה". בשנים 2007 - 2010 למדה דניר בסטודיו למשחק ניסן נתיב בתל אביב. בכיתתה למדו בין השאר יעל איתן, ג'ייסון דנינו הולט, אריאל וולף, גל לב, מגי אזרזר, יערה פלציג ואיתי זבולון. בשנת 2010 שיחקה בסרט הקולנוע "לך יום אף לך לילה" של הבמאי אייל ציון וב"התגנבות יחידים" של הבמאי דובר קוסאשווילי. ב-2011 שיחקה בקומדיה "בובי ואני", והתארחה בסדרה הקומית "החברים של נאור". בשנת 2011 שיחקה בסדרה האינטרנטית של ynet "במעגל סגור" בתפקיד מאיה ושיחקה לצד הנרי דוד. כמו כן השתתפה בתפקיד אורח בסדרה "סברי מרנן" ובסדרה החברים של נאור בתפקיד אורח בפרק "ויפאסנה". בשנת 2012 גילמה דניר את דמותה של נחמה בסרט החרדי "מלאכיות בלבן". דניר הופיעה בסרט, שבויים על ידי טלי אברהמי, לצידן של ליאת אזר ואליענה שכטר. בשנת 2013 כיכבה בקליפ לשיר "להציל אותי" של גיא ויהל. באותה שנה התארחה בסדרה "בית המשאלות" של הבמאי חיים בוזגלו לערוץ הראשון, ושיחקה בכמה פרקים בסדרת הנוער "יומני החופש הגדול" בתפקיד אביגיל. בעבר דניר ניהלה מערכת יחסים מתוקשרת עם השחקן רן דנקר. אחיה רעואל הוא זמר ובעבר התפרסם כחבר בלהקת הפאנק "דפקט החממה". דניר נשואה לגילי בראל ואם לשלושה. ליאל דניר, במיזם "אישים" לתיעוד היצירה הישראלית ליאל דניר, במסד הנתונים הקולנועיים IMDb (באנגלית) ליאל דניר, באתר "אידיבי", מאגר הידע העברי לקולנוע ישראלי ועולמי כתבות על ליאל דניר, באתר ynet יוני פרת, ‏אל תדברו על דנקר, באתר ‏מאקו‏, 22 במרץ 2009 חגית רון-רבינוביץ', "יש לי הרבה לתקן", באתר ישראל היום, 18 במאי 2012 מיקי לוין, ‏[1], באתר מעריב השבוע קרן נתנזון ויץ, ליאל דניר מיסטית: "בבוקר בעלי התעורר ואמרתי לו 'יש לנו בן'", באתר Xnet‏, 31 במאי 2015 להציל אותי, בביצוע גיא ויהל, וידאו קליפ של השיר באתר יוטיוב
הגביע הרוסי בכדורעף גברים

הגביע הרוסי בכדורעף לגברים (ברוסית: Кубок России по волейболу среди мужчин) הוא טורניר פלייאוף רוסי בכדורעף, הנחשב לשני בחשיבותו במדינה, אחרי האליפות. הטורניר נערך החל מ-1993. שיאנית הזכיות היא זניט קאזאן, עם 10 במספר. הטורניר נערך בשלושה שלבים: שלב מוקדמות שקובע מי המתמודדות בטורניר שלבי הכרעה, המורכבים משלב חצי הגמר ושלב הגמר. שלב המוקדמות נערך עוד לפני פתיחת העונה בליגה הבכירה והוא מחולק לתחרויות אזוריות שמנפות מכל אזור ואזור במדינה, את קבוצות הכדורעף הטובות ביותר, בשיטת משחקי פלייאוף. שחקני הנבחרת הרוסית אינם משתתפים בטורניר וקבוצות כדורעף ששלושה שחקנים ויותר מקבוצתה משחקים בנבחרת, מעפילה ישירות לשלב חצי הגמר באופן עצמאי וללא קשר לתוצאות משחקיה. שלבי ההכרעה של חצי הגמר והגמר נערכים במתכונת מלאה בהשתתפות כל שחקני הנבחרת מקבוצותיהם השונות. בשנים 2003–2008 בשלב חצי הגמר השתתפו 15 קבוצות שחולקו לארבעה בתים, כמנצחות הבית מעפילות לפיינל פור הגביע. בעונת 2009 השתתפו 4 קבוצות זרות בגביע הרוסי, מבלארוס, קזחסטן, לטביה ואוקראינה. בשלב הגמר - שכולל את הפיינל פור והטופ-8 - משתתפות 8 קבוצות. החל משנת 2005 מחזיקת הגביע, מעפילה אוטומטית לליגת האלופות. אתר האינטרנט הרשמי של הגביע הרוסי בכדורעף גברים
נמר, דרקון

נמר, דרקון (בסינית: 卧虎藏龙) הוא סרט קולנוע אפי דובר מנדרינית בהפקה משותפת של טאיוון, סין וארצות הברית, שבוים על ידי אנג לי בשנת 2000. הסרט זכה לשבחים ולפרסים רבים בעולם, ואף זכה לפרס האוסקר בקטגוריית הסרט הזר הטוב ביותר. בשנת 2016 יצא סרט המשך "נמר דרקון: חרב הגורל" שהופץ בנטפליקס. העלילה מתרחשת בסין בזמן שושלת צ'ינג, במאה ה-18. לי מו באי הוא לוחם וודאנג אגדי החוזר לביתו. הוא פוגש את ידידתו הטובה שו ליאן, ומספר לה שהחליט לפרוש מלימודי הוודאנג, ולהחזיר את חרבו המפורסמת, "חרב הגורל הירוקה", למורה שלו. שו ליאן לוקחת על עצמה את המשימה ונוסעת להחזיר את החרב. היא מביאה את החרב למורה, ופוגשת בביתו את הנערה הצעירה ג'ן, העומדת להתחתן בניגוד לרצונה עם איש עשיר, ואת האומנת המבוגרת שלה. באותו לילה נגנבת החרב על ידי לוחם וודאנג אלמוני. לי מו באי מגיע גם הוא לבית המורה, ומגלה שמי שגנב את החרב היא ג'ן, שהיא למעשה תלמידת וודאנג מוכשרת ופורעת חוק. האומנת שלה היא למעשה "שועלת הירקן", לוחמת ופושעת ידועה לשמצה שהרגה בעבר את מורהו של לי מו באי. עוד מתגלה שג'ן מאוהבת בשודד הדרכים המונגולי המפורסם "הענן השחור", שהתקיף בעבר את שיירת דרכים שנסעה בה, וגנב לה את המסרק. לאחר שרדפה אחריו למערה שלו התאהבה בו, אך חזרה לחייה הרגילים ולחתונה המיועדת. כעת, "שועלת הירקן" מנסה לשכנע את ג'ן להרוג את לי מו באי כנקמה על התנהגותו אליה בעבר, לי מו באי מנסה לשכנע אותה לחזור למוטב, ו"הענן השחור" מופיע לפתע ומבקש שתהיה איתו. ג'ן בורחת ולי מו באי ושו ליאן הולכים בעקבותיה. בסוף הסרט מצליח לי מו באי לשכנע את ג'ן להתנגד ל"שועלת הירקן", אך משלם על כך בחייו, לאחר שהתוודה בפני שו ליאן שהוא למעשה אהב אותה כל השנים. ג'ן ו"הענן השחור" מתאחדים במנזר הוודאנג של לי מו באי. צ'או יון-פאט - לי מו באי מישל יאו - שו ליאן ג'אנג דזה-יי - ג'ן ג'אנג צ'ן - לו "הענן השחור" צ'נג פיי-פיי - "שועלת הירקן" מדיה וקבצים בנושא נמר, דרקון בוויקישיתוף "נמר, דרקון", במסד הנתונים הקולנועיים IMDb (באנגלית) "נמר, דרקון", באתר נטפליקס "נמר, דרקון", באתר AllMovie (באנגלית) "נמר, דרקון", באתר Rotten Tomatoes (באנגלית) "נמר, דרקון", באתר Box Office Mojo (באנגלית) "נמר, דרקון", באתר Metacritic (באנגלית) "נמר, דרקון", באתר אידיבי "נמר, דרקון", תסריט הסרט באתר Scripts.com (באנגלית) "נמר, דרקון", במסד הנתונים הקולנועיים KinoPoisk (ברוסית)
ההנחיות המלכותיות של הונג קונג

ההנחיות המלכותיות של הונג קונג (באנגלית: Hong Kong Royal Instructions) הן כתב הנחיות שהוצא על ידי המלכה ויקטוריה, מלכת הממלכה המאוחדת בשנת 1843. לצד מכתב ההרשאה המלכותי של הונג קונג, כתב ההנחיות היה אחד משני המסמכים ששימשו באופן מעשי כחוקה של הונג קונג, עד ההעברה של האי לידי סין העממית ב-30 ביוני 1997. ההנחיות הגדירו את תפקידם וסמכויותיהם של מושל הונג קונג, המועצה המחוקקת של הונג קונג והמועצה המבצעת של הונג קונג. בשנת 1997 הוחלפו ההנחיות בחוק יסוד הונג קונג. מכתב ההרשאה של הונג קונג ההנחיות המלכותיות של הונג קונג
מכתב ההרשאה של הונג קונג

מכתב ההרשאה של הונג קונג (באנגלית: Hong Kong Letters Patent) היה אחד משני המסמכים המהווים את חוקת הונג קונג בתקופת היותה מושבה בריטית, לצד ההנחיות המלכותיות של הונג קונג. מכתב ההרשאה הוצא על ידי המלכה ויקטוריה, מלכת הממלכה המאוחדת בשנת 1843. מכתב הרשאה חדש הוצא על ידי המלך ג'ורג' החמישי, מלך הממלכה המאוחדת בשנת 1917 וכלל הנחיות בדבר הפרדת הרשויות במושבה. המכתב קבע את משך כהונת מושל הונג קונג, וקבע את הפרדת הרשויות בין המועצה המחוקקת של הונג קונג, המועצה המבצעת של הונג קונג והרשות השופטת בהונג קונג. במכתב נערכו מספר תיקונים במהלך השנים, ובשנת 1997, לאחר העברת השלטון בהונג קונג לידי סין העממית הוחלף המכתב בחוק יסוד הונג קונג. המכתב הטיל הגבלות על סמכויות המושל ועל המועצה המבצעת (הרשות המבצעת) של המושבה, וזאת במטרה להקפיד על מנהל תקין ועל הפרדת רשויות. כך קבע המכתב את אופן מינוי השופטים במושבה ואת אופן פיטוריהם, במטרה למנוע השפעה לא ראויה של הרשות המבצעת על הרשות השופטת. המכתב העניק למושל ולרשות המחוקקת (המועצה המחוקקת) סמכות חקיקה, וקבע כי המחוקק לא יוכל לחוקק חוקים בלא אישור המועצה המחוקקת (שהוא עמד בראשה). עוד קבע המכתב כי כל חוק של המועצה המחוקקת צריך אישור של המושל (הסכמה מלכותית) על מנת שייכנס לתוקפו. ההנחיות המלכותיות של הונג קונג נוסח מכתב ההרשאה
חוק יסוד הונג קונג

חוק יסוד הונג קונג (בסינית מסורתית: 中華人民共和國香港特別行政區基本法 ; בסינית מפושטת: 中华人民共和国香港特别行政区基本法) או בשמו המלא חוק יסוד של האזור המנהלי המיוחד של הונג קונג ברפובליקה העממית של סין הוא החוק העומד בבסיס החוקה של הונג קונג מאז עברה המושבה הבריטית לשליטת הרפובליקה העממית של סין בשנת 1997. החוק נחקק ב-4 באפריל 1990 על ידי הקונגרס הלאומי העממי בהתאם להסכם עם הממלכה המאוחדת, ונוסח על פי ההצהרה המשותפת של סין-בריטניה בשאלת הונג קונג שנחתמה ב-19 בדצמבר 1984. החוק נכנס לתוקפו ב-1 ביולי 1997 והחליף את המסמכים החוקתיים שקדמו לו – מכתב ההרשאה של הונג קונג וההנחיות המלכותיות של הונג קונג. החוק יוצר את הבסיס המשפטי עליו הוסכם לפי תופעל שיטת "מדינה אחת, שתי שיטות" אשר נותנת להונג קונג מידה רבה של אוטונומיה תחת השלטון הסיני, ומשאירה בתוקפה את השיטה הקפיטליסטית הכלכלית במושבה למשך 50 שנה, וכן את המשפט המקובל. חוק היסוד גם מגן על הזכויות והחירויות של תושבי הונג קונג. החוק נוסח על ידי מועצה משותפת שבה היו חברים נציגים הונג קונגים ונציגים של סין העממית, שבראשה ישב ג'י פנגפיי. טיוטת החוק פורסמה באפריל 1988 וטיוטה שנייה בפברואר 1989. החוק עצמו נחקק ב-4 באפריל 1990, ובמקביל אושר הדגל של האזור המיוחד של הונג קונג והסמל של האזור המיוחד של הונג קונג. החוק קובע כי האזור המיוחד של הונג קונג מהווה חלק מהרפובליקה העממית של סין אולם נותן לאזור אוטונומיה רבה בתחום החקיקה הפנימית ומתיר על כנו את המשפט המקובל ואת דיני היושר שהיו במושבה, תוך שהוא קובע שלסמכות השופטת הגבוהה בהונג קונג סמכות שיפוט עליונה (היינו אי אפשר לערער על החלטותיה לבתי משפט בסין העממית, מחד, ומאידך בוטל המנגנון של ערעור לבית הלורדים). החוק קובע כי השיטה הכלכלית בהונג קונג תישאר בלא שינוי (היינו שיטה קפיטליסטית למשך 50 שנה, והשיטה הסוציאליסטית של סין לא תופעל בהונג קונג לתקופה זו). על פי חוק היסוד, כל אזרחי הונג קונג שווים בפני החוק. החוק מעניק לכולם זכות הצבעה וזכות בחירה. כמו כן חוק היסוד מבטיח חופש ביטוי, חופש עיתונות, חופש התאגדות, חופש הפגנה, חופש תנועה, חופש דת וחופש לשבות. החוק אוסר על מאסר בלא סיבה, ועל חיפוש גופני בניגוד לחוק, ואוסר על עינויים. החוק קובע כי הרפובליקה העממית של סין אחראית להגנת הונג קונג וליחסי החוץ שלה, אולם מתיר להונג קונג להשתתף בארגונים בינלאומיים ובכנסיים בינלאומיים בנושאים מסוימים. סעיף 158 של החוק מעניק לבתי המשפט של הונג קונג סמכות לפרש את החוק בהתאם למטרתו, ובהתאם לסמכויותיהם. אופן תיקון החוק נקבע בסעיף 159, וקובע כי החוק לא יתוקן באופן המשנה את מטרתו היסודית. לתיקון החוק נדרש אישור של המועצה המחוקקת של הונג קונג, ושל שני שלישים של הנציגים של הונג קונג בקונגרס הלאומי של סין. חוק יסוד מקאו מכתב ההרשאה של הונג קונג וההנחיות המלכותיות של הונג קונג. אתר האינטרנט הרשמי של חוק יסוד הונג קונג טקסט החוק ההיסטוריה של חקיקת החוק
ספינת החלל טיטניק

ספינת החלל טיטניק הוא ספר שעלילתו מבוססת על משחק מחשב באותו השם. הספר והמשחק הם למעשה ספין אוף של סדרת הספרים מדריך הטרמפיסט לגלקסיה אשר נכתבה על ידי הסופר דאגלס אדמס. את הספר כתב טרי ג'ונס, מחבורת מונטי פייתון, שהיה בקשרי חברות עם אדמס. בהחיים, היקום וכל השאר, הספר השלישי בסדרת הספרים, מתאר דאגלס אדמס את ספינת החלל טיטניק, הספינה המפוארת ביותר שנוצרה, שסבלה מכשל קיומי מסיבי עם תחילת מסע הבתולין שלה. 15 שנים לאחר מכן, החליט אדמס להפיק משחק מחשב שיהיה מבוסס על אותה פסקה. ג'ונס, חברו של אדמס, דיבב במשחק דמות של תוכי מופרע. במהלך העבודה על הפקת המשחק ביקש אדמס מג'ונס לכתוב את הספר, וזאת לאור לוח הזמנים הצפוף. ג'ונס הסכים מיד, אך התנה זאת בכך שאת הספר יכתוב בעירום, וכך היה. פרק זה לוקה בחסר. אנא תרמו לוויקיפדיה והשלימו אותו. ספינת החלל טיטניק היא הספינה הגדולה ביותר, המדהימה ביותר, החדשנית ביותר והמפוארת ביותר שנבנתה אי פעם. הספינה נבנתה כך שדבר לא יכול להשתבש בה. שניות לאחר השקתה היא עוברת כשל קיומי ספונטני מאסיבי, ונעלמת מהקיום. באותו הערב חוזרים דן ולוסי גיבסון, המתגוררים על כדור הארץ, לביתם ומגלים שהספינה הופיעה לה במקום שבו היה ביתם. שמה של הספינה מבוסס על הספינה טיטניק שירדה למצולות בשנת 1912 לאחר שפגעה בקרחון במהלך מסע הבכורה שלה. במסגרת הפרסומים לקראת השקת הספינה נכתב בעיתוני התקופה שטיטניק היא "ספינה שלא מסוגלת לטבוע". אתר האינטרנט הרשמי של ספינת החלל טיטניק (באנגלית) Arts & Leisure: The Hitchhiker's Guide to Monty Python (Weekly Alibi . 12-01-97) ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
בואינג 314

בואינג 314 (באנגלית: Boeing 314) היה מטוס ימי דו קומתי לטווחים ארוכים. המטוס יוצר בחברת בואינג בין השנים 1938 ל-1941, והיה אחד המטוסים הגדולים של אותה התקופה. בשנת 1991 כתב הסופר קן פולט את ספרו לילה מעל הים, המספר על טיסת לילה במטוס בערב מלחמת העולם השנייה. פיתוח המטוס החל לאחר שחברת התעופה פאן אמריקן הזמינה מבואינג מטוס ימי שיחליף את מטוסי המרטין M-130 שהיו ברשותה. הדגם שהציעה בואינג כלל שני מצופים שהוסיפו ליציבות המטוס בעת שצף על המים. כדי לטוס ליעדים ארוכים הייתה למטוס קיבולת דלק של 16070 ליטר בנזין. טיסת הבכורה של הדגם החדש הייתה ב-28 ביוני 1939. בואינג ייצרה 12 מטוסים מדגם זה בין 1938 ל-1941. פאן אמריקן השתמשה במטוס לטיסות יוקרה, ובטיסות הלילה שלה הומרו המושבים למיטות. במטוס היו גם חדר אוכל ושפים ברמת ארבעה כוכבים, טיסה מסן פרנסיסקו להונג קונג עלתה 760 דולר. את המטוסים הטיסו הצוותים המנוסים ביותר שהיו לפאן אמריקן. בשנת 1946 יצאו המטוסים משירות. בשנת 1941, בפרוץ המתקפה על פרל הארבור, כאשר אחד מהמטוסים של חברת פאן אמריקן תוכנן להמריא לסן פרנסיסקו ועל מנת להימנע מהלחימה בדרך העוברת באוקיינוס השקט, נאלצו צוות המטוס ונוסעים להקיף את כדור הארץ מצידו המערבי דרך יבשות אסיה ואפריקה. טיסה זו הוכרזה כטיסה המסחרית הראשונה שהקיפה את כדור הארץ. בואינג 314, הגרסה הראשונה למטוס, צויד במנועים בעלי 1,500 כ"ס, נבנו שישה מטוסים מדגם זה. בואינג 314A, שיפור של הגרסה הראשונה, צויד במנועים חזקים יותר (1,600 כ"ס), וקיבולת הדלק הוגדלה ב-4,500 ליטרים. בואינג 314B ו-C-98 דגמים מיוחדים עבור חיל האוויר האמריקאי. מודל 306 לא נבנה, תוכנן להיות בעל כנף דלתא. ארצות הברית ארצות הברית פאן אמריקן וורלד איירווייז חילות האוויר של צבא ארצות הברית הצי האמריקני בריטניה בריטניה בריטיש אוברסיס איירוויז (BOAC) BOEING, Model 314 Clipper Flying Boat בואינג 314 באתר "Flying clippers" (באנגלית) בואינג 314 באתר "Zpub" (באנגלית) על המטוס (באנגלית) המטוס באתר "מוזיאון המטוסים הווירטואלי" (באנגלית)
מרטין M-130

מרטין M-130 (באנגלית: Martin M-130) היה מטוס נוסעים ימי, מתוצרת חברת גלן ל. מרטין (כיום לוקהיד מרטין). המטוס נבנה במפעלי החברה בבולטימור, במיוחד עבור חברת התעופה פאן אמריקן. פיתוח המטוס החל באמצע שנות השלושים בהוראת נשיא חברת פאן אמריקן חואן טריפ. המטוס הראשון טס בדצמבר 1934, והוא כונה "סין קליפר". המטוס השני טס לראשונה באוקטובר 1936, והוא כונה "פיליפיני קליפר". המטוס השלישי טס לראשונה בנובמבר 1936, והוא כונה "הוואי קליפר". פאן אמריקן השתמשה במטוסים לטיסותיה ליעדים במזרח הרחוק, זמן הטיסה בין קליפורניה למנילה עמד על שבוע לכל צד. ביולי 1938 נעלם הוואי קליפר מעל האוקיינוס השקט, בטיסה בין גואם למנילה. במטוס היו תשעה אנשי צוות ושישה נוסעים. הגורם להעלמות לא ידוע. טווח הטיסה הגדול יחסית למטוסי אותה התקופה, הביא את ממשלת ארצות הברית לגייס את שני המטוסים שנותרו לצורכי הצי האמריקאי בשנות מלחמת העולם השנייה. בינואר 1943 התרסק הפיליפיני קליפר בעת הגישה לנחיתה בסן פרנסיסקו. המטוס הטיס חיילים מהצי האמריקני, 19 הנוסעים ואנשי הצוות נהרגו. ב-8 בינואר 1945 נהרס הסין קליפר במהלך הנחיתה בפורט אוף ספיין (טרינידד וטובגו) 23 מתוך 30 הנוסעים ואנשי הצוות נהרגו. מדיה וקבצים בנושא מרטין M-130 בוויקישיתוף על המטוס (באנגלית) תמונות המטוסים המטוס באתר "Flying clippers" (באנגלית)
California Gurls

California Gurls (בעברית: בנות קליפורניה) הוא סינגל של זמרת הפופ קייטי פרי בהשתתפות הראפר סנופ דוג. השיר נכתב על ידי קייטי פרי, בוני מקי, קלווין בוארדס, מקס מרטין וד"ר לוק. השיר הופק על ידי ד"ר לוק, מקס מרטין ובני בלנקו, פורסם באלבום האולפן השלישי של פרי Teenage Dream, ויצא לאור ב-11 במאי 2010. לפי פרי, השיר הוא שיר תגובה לשיר "Empire State of Mind". השיר דורג במקום הראשון במצעד בילבורד הוט 100 במשך שישה שבועות. השיר גם זכה בפרס גראמי ב-2 בדצמבר. בקליפ מראים את פרי בסוד של עיר ממתקים, כשהיא לבושה מדי פעם בלבוש מממתקים ומדי פעם בלבוש ביקיני. סנופ דוג בקליפ היה בעלה. בראיון ב-HitQuarters, אמר צ'ריס אנוקאט שבזמן חזרתו ממסיבת פרס אוסקר, שלחה לו קייטי פרי הודעה וכתבה שהיא לא חושבת שהיא סיימה לכתוב את האלבום. היא אמרה שהיא רוצה לכתוב שיר נוסף על הנשים בקליפורניה. פרי סיפרה שהשתמשה בוויקיפדיה כדי לחפש ראפר מתאים לשיר הזה, והגיעה לראפר סנופ דוג. השיר דורג במקומות גבוהים במדינות רבות בעולם, השיר גם הגיע למקום הראשון במצעדים של אוסטרליה, קנדה, מצעד אירופה הוט 100, הונגריה, אירלנד, ניו זילנד, פולין, סקוטלנד וארצות הברית. מבקרי מוזיקה רבים מארגונים וגופי תקשורת שונים הכלילו את השיר לסיכום השירים הטובים ביותר לשנת 2010. ג'רמי בלקלו ממגזין Access Hollywood דירג את השיר במקום העשירי ברשימתו 10 השירים המובילים לשנת 2010. מידע על היצירה "California Gurls" באתר מיוזיק בריינז מידע על הסינגל "California Gurls" באתר מיוזיק בריינז מידע על השיר "California Gurls" באתר AllMusic מידע על היצירה "California Gurls" באתר Discogs סרטון השיר "California Gurls" באתר יוטיוב בני בלנקו, סנופ דוג, קייטי פרי, דוקטור לוק, מקס מרטין, בוני מקיקי Perry looked for duet on Wikipedia | Music | Entertainment | Toronto Sun, web.archive.org, ‏2010-07-03 Access’ On The Download Staff’s Top 10’s Of 2010 | Access Online, Access (באנגלית) מידע על California Gurls, באתר המצעד הגרמני
Teenage Dream (שיר של קייטי פרי)

Teenage Dream (בעברית: חלום נעורים) הוא שיר של זמרת הפופ האמריקאית קייטי פרי. השיר יצא לאור כסינגל השני מן אלבום האולפן השלישי של פרי, Teenage Dream, ב-23 ביולי 2010. השיר קיבל ביקורות חיוביות רבות והגיע לפסגות מצעדי ארצות הברית, ניו זילנד ואירלנד. השיר הגיע גם לעשרה הראשונים באוסטרליה, קנדה והממלכה המאוחדת. קליפ השיר פורסם ב-10 באוגוסט 2010. פרי הופיעה איתו לראשונה ביולי 2010 ב-MTV World. הקליפ לשיר צולם בסנטה ברברה שבקליפורניה ביולי 2010. הקליפ נוהל על ידי יוהאן למוין. פרי תכננה את הקונספט עם כותבי שירים במהלך מפגשים. בקליפ מופיעה בהתחלה פרי עם בן זוגה, אותו משחק ג'וש קלוס, בתוך מכוניתם, אחר כך נראית פרי במסיבה עם חבריה כאשר בסצנה האחרונה מתנשקת פרי עם בן זוגה מתחת לים. פרי אמרה על הקליפ בראיון ב-YouTube כי הוא יהיה שונה מאוד מהקליפ של השיר "California Gurls". הקליפ גרף מעל 284 מיליון צפיות (נכון לינואר 2022). מידע על היצירה "Teenage Dream" באתר מיוזיק בריינז מידע על הסינגל "Teenage Dream" באתר מיוזיק בריינז מידע על היצירה "Teenage Dream" באתר Discogs סרטון השיר "Teenage Dream" באתר יוטיוב בני בלנקו, קייטי פרי, מקס מרטין, דוקטור לוק, בוני מקיקי The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) ג'וקלין וינה, Katy Perry Talks 'Gorgeous' Video For 'Teenage Dream', באתר MTV, ‏ 16 ביולי 2010 "Alex Kazemi / Interview with Songwriter Bonnie McKee", באתר Alex Kazemi רני דייבל, Meet Josh Kloss: The Hot Guy in Katy Perry's Latest Video, באתר People, ‏23 באוגוסט 2010 מידע על Teenage Dream, באתר המצעד האוסטרי, ארכיון מידע על Teenage Dream, באתר המצעד האיטלקי, ארכיון מידע על Teenage Dream, באתר המצעד הגרמני מידע על Teenage Dream, באתר המצעד של ניו זילנד Gold & Platinum, RIAA (באנגלית אמריקאית)
Firework

Firework (בעברית: זיקוקים או זיקוק) הוא סינגל של זמרת הפופ קייטי פרי. השיר נכתב על ידי קייטי פרי, מייקל ס. אריקסן, טור אריק הרמנסן, סאנדי ווילהלם ואסתר דין. השיר הופק על ידי סטארגייט וסנדי וי, פורסם באלבום האולפן השלישי של פרי, Teenage Dream, ויצא לאור ב-16 באוקטובר 2010. פרי אמרה על השיר כי הוא על העצמה עצמית וכי לדעתה זהו השיר החשוב ביותר באלבום. השיר קיבל ביקורות חיוביות ממבקרים רבים ואף זכה להצלחה מסחרית. הוא הגיע לפסגה במצעד בילבורד הוט 100 ולחמשת השירים הראשונים בעשרים מצעדים אחרים בעולם. ב-28 באוקטובר 2010 פורסם הקליפ לשיר שאורכו כארבע דקות. בתחילת הקליפ יוצאת פרי אל מרפסת כלשהי בלבוש שמלה מהודרת ועגילים ומביטה למטה על בודפשט, במהלך השיר יוצאים מתוך החזה של פרי זיקוקים כדי לעזור לאחרים ליצור השראה, להתגבר על הפחד שלהם ועל חוסר הביטחון שלהם ולעזור להם לייצר את ה"זיקוקים" שלהם. ה"זיקוקים" של פרי עוזרים לאישה בעלת עודף משקל במסיבת בריכה לאזור אומץ, להוריד את בגדיה ולקפוץ אל תוך המים, לחולת לוקמיה לאזור אומץ ולצאת אל הרחוב למרות היותה קירחת, שחקן צעיר אשר הולך בתוך סמטה חשוכה ונתקל בבריונים ובעזרת קסמים שהוא מכיר מצליח לגרום להם לא לשדוד אותו, נער אשר מתעמת עם הוריו עקב צעקותיהם ומפני שהם מפחידים את אחותו הקטנה ובחור צעיר הומוסקסואל אשר מגייס אומץ וניגש אל בחור הומוסקסואל אחר ומנשק אותו. בסוף הקליפ, פרי ונערים מרחבי העיר מתכנסים בחצר של ארמון בודה, רוקדים ומאירים את השמיים בעזרת זיקוקים. ב-28 באוגוסט 2011, זכתה פרי בפרס "קליפ השנה" לשיר, בטקס פרסי הווידאו של MTV, ה-VMA. השיר הועמד בקטגוריית "הקליפ הנשי הטוב ביותר" באותו הטקס. הקליפ זכה להצלחה עם מעל 1.3 מיליארד צפיות ביוטיוב (נכון לינואר 2022) ובכך מזכה את קייטי פרי כאמנית הראשונה עם ארבעה קליפים שעברו מספר צפיות של מיליארד צפיות. השיר נמצא בסרט "מדגסקר 3: מקרקסים את אירופה" בסוף הסרט כאשר החיות בקרקס האווירי. השיר נמצא בסרט "ראיון סוף" ומקבל התייחסות משמעותית בסרט. השיר מופיע בו מספר פעמים, גרסה איטית של השיר המבוצעת על ידי ג'ני ליין מתנגנת בסוף השיר כאשר קים ג'ונג-און (רנדל פארק) נהרג. מדיה וקבצים בנושא Firework בוויקישיתוף מידע על היצירה "Firework" באתר מיוזיק בריינז מידע על הסינגל "Firework" באתר מיוזיק בריינז מידע על השיר "Firework" באתר AllMusic מידע על היצירה "Firework" באתר Discogs סרטון השיר "Firework" באתר יוטיוב טור אריק הרמנסן, קייטי פרי, אסתר דין, סנדי וי, סטארגייט ""The Interview" Music Controversies: A Fake Katy Perry, and a Rapper Who Says She Wasn't Paid". Showbiz411 (באנגלית אמריקאית). 2014-12-27. נבדק ב-2017-11-19.
אריק רוטשטיין

אריק רוטשטיין (נולד בתל אביב ב-2 במרץ 1967) הוא תסריטאי ובמאי ישראלי. נולד בשם אריה רוטשטיין. רוטשטיין הוא בוגר המחזור הרביעי של בית הספר סם שפיגל לקולנוע ולטלוויזיה. אחיו הם השחקן רפי רוטשטיין והתסריטאי שלומי רוטשטיין. וגיסתו היא השחקנית מיקי פלג רוטשטיין. הפוך - במאי בעונה השנייה. סדרת דרמה בערוץ 2, קשת. (1998) שבתות וחגים - יוצר ותסריטאי בארבע עונות. סדרת דרמה בהוט3. (1999-2004) פלורנטין - במאי ותסריטאי העונה השלישית. סדרת דרמה בערוץ 2, טלעד. (2000-2001) דקות של תהילה - יוצר הסדרה, במאי ותסריטאי. סדרת דרמה בערוץ 2, טלעד. (2001) הוא והיא - במאי וכותב. סדרה קומית בערוץ 2, רשת. (2002) אהבה מעבר לפינה - עורך ראשי בעונה השלישית. דרמה יומית בערוץ 2 (הפקה משותפת של 3 הזכייניות: רשת, שידורי קשת וטלעד).(2005) ילדות רעות - יוצר הסדרה, עורך ותסריטאי ראשי. דרמה יומית בערוץ 24. (2006) חמישה גברים וחתונה - במאי ותסריטאי. סדרה קומית בערוץ 10. (2008) חיים אחרים - במאי. סדרת דרמה בערוץ 2, שידורי קשת. (2010) יום האם - במאי פיילוט. סדרה קומית בערוץ 2, שידורי קשת. (2012) אנטנה - במאי ותסריטאי. סרט קולנוע עלילתי. (2017) פרס וולג'ין עבור הסרט הקצר הטוב "רב קומות" פסטיבל ירושלים. פרס התסריט עבור התסריט הטוב מטעם המכון הישראלי לקולנוע עבור "רב קומות". פרס האקדמיה הישראלית לקולנוע וטלוויזיה עבור הדרמה הטובה ביותר "שבתות וחגים". אריק רוטשטיין, במיזם "אישים" לתיעוד היצירה הישראלית אריק רוטשטיין, במסד הנתונים הקולנועיים IMDb (באנגלית) אבנר שביט‏, הדור השלישי: ריאיון עם במאי "אנטנה" על תסביכי שואה ו"שבתות וחגים", באתר וואלה, 24 באוגוסט 2017
וראצה (מחוז)

מחוז (אובלסט) וראצה (בולגרית Област Враца) הוא אחד מ-28 מחוזות בולגריה השוכן בצפון מערב בולגריה ומשתרע מהרי הבלקן בדרומו ועד לגדות הדנובה בצפונו. המחוז גובל ברומניה ובירתו היא העיר וראצה. התיישבות אנושית מאורגנת בשטח מחוז וראצה התרחשה בתקופת הברונזה המאוחרת. היו אילו שבטים תראקים אשר בהמשך היוו חלק מהממלכה התראקית, שחלשה לפרקים גם על אזור וראצה. במהלך המאה ה-1 לפנה"ס נכבש האזור על ידי צבא הרפובליקה הרומית ובהמשך הפך חלק מפרובינציית מואסיה. בשלהי המאה ה-4 פלשו לאזור שבטים גותים וגרמאנים ובהמשך ההונים והרומאים איבדו את החזקה עליו. בהמשך נשלט השטח על ידי האימפריה הביזנטית ובמהלך המאה ה-7 הפך חלק מהאימפריה הבולגרית הראשונה. בשלהי המאה ה-14 נכבש האזור על האימפריה העות'מאנית ולהוציא את תקופת בין המלכים באימפריה, נותר בחזקת העות'מאנים עד המלחמה העות'מאנית-רוסית (1877–1878). לאחר המלחמה הפך האזור חלק מנסיכות בולגריה, מתוקף סיכומי קונגרס ברלין. בראשית המאה ה-20, תקופת שלטונו של פרדיננד הראשון, מלך בולגריה, חלה תנופת פיתוח כלכלי באזור בעיקר לאחר חיבורה של העיר וראצה לרשת מסילות הברזל הבולגריות ולתשתית החשמל. בבחינת תעסוקת המחוז עולה, כי למעלה ממחצית המועסקים הם במגזר השירותים, כ-40 אחוזים במגזר התעשייה ו-10 אחוזים מועסקים במגזר החקלאות. אחוז האבטלה גבוה בשיעור ניכר מהממוצע הבולגרי, עניין המסביר את שיעור הגירת העבודה הגבוה מהמחוז. המחוז מתבסס על תעשייה קלה בתחום עיבוד המזון, יקבים, טקסטיל, חמרי בניין ומוצרים אלקטרוניים. בשטח המחוז או בסמוך אליו חולפים עורקי התחבורה מספר 4, 5, 7, 8 ו-9 של נתיבי התעבורה הפאן-אירופיים. כמו כן, חוצה הכביש המהיר הפנים בולגרי E-79 את המחוז וסמוך לעיר אוריאחובו מצוי קומפלקס נמל הדנובה המשותף לבולגריה ורומניה, אוריאחובו - בצ'ט ובו מרכז מעבורות. אוכלוסיית המחוז נמצאת במגמת קיטון משמעותית בעיקר בשל הגירת עבודה ממנו, אך גם בשל שיעור תמותה הגדול משיעור הילודה. בעשור הראשון של המאה ה-21 קטנה אוכלוסיית מחוז וראצה ב-19 אחוזים. לפי נתוני מפקד 2001, 49.1% מהאוכלוסייה הם גברים ו-50.9 אחוזים הן נשים. עוד לפי נתוני המפקד עולה, כי 94.4 אחוזים מחזיקים בדת הנוצרית אורתודוקסית, 1.74 אחוזים הם מוסלמים סונים, ומחצית האחוז מן האוכלוסייה הם קתולים. 2.82 אחוזים הגדירו עצמם כאתאיסטים. מדיה וקבצים בנושא מחוז וראצה בוויקישיתוף
Santana (אלבום, 1969)

Santana הוא אלבום הבכורה של להקת סנטנה. האלבום הוקלט במאי 1969, יצא לשווקים באוגוסט וזכה לפרסום ולהצלחה לאחר הופעתה המוצלחת של הלהקה בפסטיבל וודסטוק באמצע אוגוסט 1969. האלבום יצר סגנון חדש ברוק שכונה "רוק לטיני" וערב סגנונות מוזיקליים שונים; בהם: מוזיקה אפרו-קובנית, בלוז, רוק, ג'אז ופאנק. בשנת 2003 דורג האלבום במקום ה-150 ברשימת האלבומים הגדולים בכל הזמנים של המגזין רולינג סטון. קרלוס סנטנה - גיטרה חשמלית ושירה גרג רולי - אורגן האמונד, פסנתר ושירה דייוויד בראון - גיטרה בס מייק קארבלו - טימבלס, תופי קונגה וכלי הקשה מייקל שריב - תופים חוזה "צ'פיטו" אריאס - טימבלס, תופי קונגה וכלי הקשה מידע על האלבום Santana באתר MusicBrainz מידע על האלבום Santana באתר AllMusic האלבום Santana באתר Discogs האלבום Santana באתר ספוטיפיי Santana [Legacy Edition, אתר allmusic